13 
Hensyn til alle de Forfattere, der har bekræftet Lilljeborgs gamle 
Iagttagelse; Zenker opfattede Ejaculationsapparatet som en Kirtel. 
Fra dette Apparat gaar Sædlederen videre og over i Copulations- 
organet, der antages at være et Par omdannede Lemmer og som 
ligeledes er af en yderst kompliceret, lidet forstaaet Bygning. Efter 
mange Slyngninger inde i dette Organ munder Sædlederen ud paa 
den Del, som anvendes til at omfatte Hunnens Kønsvorte med. 
Spermatozoerne er hos Cypriderne overordentlig lange og ud- 
styrede med Spiralfortykkelser. De hører sikkert til de største 
Spermatozoer, man overhovedet kender. Schwartz (61) har maalt 
dem og fundet, at de f. Eks. hos Cyclocypris ovum er 0,91 mm. 
lange; Dyret selv er 0.63 mm.; Spermatozoerne er saaledes længere 
end selve Dyret! Zenker har leveret smukke Tegninger af Sperm. 
og vist, at de skifter Hud, naar de er blevne overførte i Hunnens 
Rec. sem. 
Hunnens Kønsorganer bestaar af to langstrakte Æggestokke, 
der ligesom Testiklerne ligger i Dyrets Skal. Æggelederen munder 
ud i Spidsen af Kønsvorten tæt foran Halenokkerne !); desuden findes 
to store Rec. sem., der ved et langt og snoet Rør hver staar i For- 
bindelse med sin Bursa copulatrix; iøvrigt er den nærmere For- 
bindelse mellem Æggelederen og RBRec. sem. ikke kendt. Bursa 
copul. ligger paa Indersiden af Kønsvorten og har ofte en noget 
indviklet Bygning (f. Eks. hos Notodromas og Potamocypris). Hos 
Potamocypris fulva skal efter Brady og Norman's Angivelser 
(10 p. 93) intet Ejaculationsapparat findes. Denne Meddelelse 
trænger stærkt til Bekræftelse. 
Forskelligheder i Bygning hos Han og Hun optræder særlig 
med Hensyn til 2det Par Antenner, 2Zdet Par Maxiller og Hale- 
nokkerne; paa 2det Par Ant. findes nemlig hos Hannen som oftest 
nogle ejendommeligt uddannede Børster; 2det Par Maxiller er hos 
Hannen uddannet i Parringens Tjeneste, og endelig er Halenokkerne 
lidt forskelligt formede hos de to Køn. 
1) Daday har først set dette Forhold. (8 p. 115.) 
